**5-Minute Crafts** — bu TheSoul Publishing kompaniyasiga tegishli, asosan, DIY uslubidagi videolar yuklaydigan YouTube kanal. 2022-yil noyabr holatiga koʻra, 5-Minute Crafts youtubedagi 13-eng koʻp obunachiga ega sahifa. Kanal Facebookda ham obunachilar soni boʻyicha 5-oʻrinni egallab turibdi. Sahifa Kipr Respublikasining Limasol shahridan turib yuritiladi.

Video formati
-------------

5-Minute Craftsning YouTubedagi videolari avval Instagram yoki Facebookda joylangan videolar jamlanmasidir.

Kanal mazmuni asosan hunarmandchilik va life hackga oid videolardan iborat boʻlib, how-to formatida va vaqti-vaqti bilan ilmiy tajribalardan iborat. Kanal videolarida kamera obyektlar joylashgan stolga qaratiladi va kadrda faqat odamning qoʻllari paydo boʻladi va bu obyektlar yordamida kontent yaratiladi.

Tarixi
------

TheSoul Publishing rossiyalik tadbirkorlar Pavel Radayev va Marat Muxametov tomonidan tashkil etilgan boʻlib, 5-Minute Craftsdan oldin *AdMe*ni ishga tushirgan va ijtimoiy media kontentini yaratish boʻyicha tajribaga ega jamoa edi. 2017-yil mart oyida Bright Side nomi ostida YouTube kanal ochdi. 5-Minute Crafts esa 2016-yil 15-noyabrda TheSoul Publishing tomonidan YouTube platformasida roʻyxatdan oʻtkazildi.

Ertasi kuni kanalning birinchi „5 essential DIY hacks that you need to know" nomli videosi yuklandi.

2017-yilda kanal obunachilari va videolarda koʻrishlar soni tez surʼatda oʻsishni boshladi. Mic media kompaniyasi tomonidan 2017-yil iyun oyida chop etilgan maqolada 5-Minute Crafts 4 milliondan ortiq obunachi toʻplagani qayd etilgan.

2017-yilning oktyabr oyidan boshlab 5-Minute Crafts global hisoblangan arab, nemis, ispan, fransuz, portugal, yapon, xitoy, niderland, italyan, rus va koreys tillarida videolar chiqarishdi boshladi.

2018-yil aprel oyida *Tubefilter* YouTubeda bahorgi tozalikni oʻz ichiga olgan videolarga oid trendni yoritib, 5-Minute Crafts ishtirokiga alohida toʻxtatilib oʻtdi. 

Noyabr oyiga kelib, *Vox* 5-Minute Crafts oʻsha paytdagi 10 milliarddan ortiq video koʻrishlar va 40 million obunachi bilan YouTubedagi eng koʻp obunachiga ega beshinchi kanal sifatidagi reytingini taʼkidlab, „juda muvaffaqiyatli kanal" deya taʼrifladi. 

Kanal muvaffaqqiyatiga 2018-yil dekabr oyida bir hafta davomida videolari 238 milliondan ortiq koʻrilgani ham asos boʻla oladi.

2020-yil may oyida 5-Minute Crafts Pinterest da oʻzining birinchi ingliz tilidagi kanalini ochdi.

2020-yil iyul oyida 5-Minute Crafts Mattel bilan birga baʼzi kompaniyalar uchun hamkorlikda videolar oldi.

2021-yil noyabr oyida kanal YouTubeda oʻzining 5 yilligini nishonlayotganida kanalda 1,7 milliard soatdan ortiq tomosha va 21 milliard koʻrishlar soniga erishgan edi.

2021-yil 18-noyabrida Variety 5-minute Crafts oilasi YouTube Shorts boʻyicha 433 millionga yaqin koʻrishlar soni bilan eng yuqori kanal ekanligini izohladi.

2022-yil yanvar holatiga koʻra, kanal 75,4 million obunachiga ega boʻlib, YouTube tomonidan boshqarilmaydigan eng koʻp obunachiga ega boʻlgan oʻn birinchi kanal hisoblanadi.

DIY yoʻnalishiga koʻproq eʼtibor qaratgan holda, 5-Minute Crafts oʻz videolarini Pinterestda tarqatish uchun moslashtira boshladi. Faoliyatini ingliz, ispan va portugal tillarida yaratishdan boshlagan 5-Minute Craftsning Pinterest bilan qilgan bu hamkorligi *The Drum Awards for the Digital Industries 2021* tomonidan eʼtirof etildi va „Best use of Pinterest" mukofotiga sazovor boʻldi.

Tanqid
------

Kanal noodatiy va potentsial xavfli life hacklari hamda klikbeytdan faol foydalanishi sababli tanqidga uchradi. *Vox* 5-Minute Crafts-ni „gʻalati" deb ta’riflab, uning videolarini „hech kim takrorlay olmaydigan yoki takrorlamasligi kerak boʻlgan DIY videolar" deb ta’rifladi va kanalning klikbeytdan koʻp foydalanayotganini tanqid qildi. 

*Mashable* kanal videolarini „bemaʼni" va ehtimol trollingning bir koʻrinishi deb taʼriflab, tuxumni sirkaga botirgandan soʻng chinor siropi uni „avvalgidan kattaroq" qilishini koʻrsatadigan videoni ajratib koʻrsatdi.

BBCning *Click* nashri 5-Minute Craftsni „fake kitchen hacks" videosi uchun tanqid qildi: videoda makkajoʻxori mikrotoʻlqinli pechda pishirilganda popkorn ishlab chiqargan videodagidek emas, balki boshoq faqat isitilganini aytgan edi. 

*How to Cook That* YouTube kanali yurutuvchisi Ann Reardon 5-Minute Craftsni klikbeyt retsept kanallar roʻyhatiga qoʻshib, „pishirish olamining soxta yangiliklari" deb taʼriflagan va kanaldagi bir nechta videolarini tekshirgan. Xususan, u „oq qulupnay" hosil qilish uchun qulupnayni oqartiruvchi moddaga namlangani tasvirlangan videoni tanqid qilib, bunday qulpnayni yeyishi xavfli boʻlishini aytgan. Bunday tanqidlardan soʻng kanal bu mazmundagi videolar ishlashni toʻxtatgan.

Manbalar
--------

1. 1 2  *Cohen, Joshua* „Top 50 Most Viewed YouTube Channels Worldwide • Week Of 12/9/2018". *Tubefilter* (12-dekabr 2018-yil). 23-mart 2019-yilda asl nusxadan arxivlandi. Qaraldi: 23-mart 2019-yil.
2. 1 2 3 4 5  *Jennings, Rebecca* „YouTube is full of cringey, clickbait DIY channels. They're even weirder than you think.". *Vox* (12-noyabr 2018-yil). 2-sentyabr 2019-yilda asl nusxadan arxivlandi. Qaraldi: 23-mart 2019-yil.
3. ↑  „Privacy Policy". *Bright Side*.  TheSoul Publishing. 5-noyabr 2019-yilda asl nusxadan arxivlandi. Qaraldi: 24-mart 2019-yil.
4. 1 2  „Top 100 YouTube Channels sorted by Subscribers". *Social Blade*. 24-may 2019-yilda asl nusxadan arxivlandi. Qaraldi: 4-dekabr 2020-yil.
5. ↑  *Sarmmah, Surupasree* „'Life hack' videos gain in popularity among youth". *Deccan Herald* (1-aprel 2018-yil). 23-mart 2019-yilda asl nusxadan arxivlandi. Qaraldi: 23-mart 2019-yil.
6. ↑  *Decaille, Nia*. „These 'how to' videos on YouTube won't teach you how to be a better adult. But they're not supposed to." (21-mart 2019-yil). Qaraldi: 23-mart 2019-yil.
7. ↑  *Horwitz, Jeff*. „Why Life Hack Videos Seem Too Good to Be True. (They Are)" (en-US). *Wall Street Journal* (9-oktyabr 2019-yil). Qaraldi: 7-dekabr 2020-yil.
8. ↑  *Агаджанов, Максим* „Создатели AdMe.ru запускают англоязычный проект" (ru). *Хабр* (1-iyul 2015-yil). 7-aprel 2022-yilda asl nusxadan arxivlandi. Qaraldi: 5-iyun 2020-yil.
9. ↑  *Kaplan.* „The Biggest Social Media Operation You've Never Heard of Is Run Out of Cyprus by Russians". *Lawfare* (18-dekabr 2019-yil). 8-sentyabr 2021-yilda asl nusxadan arxivlandi. Qaraldi: 28-dekabr 2019-yil.
10. ↑  *Jennings.* „Why YouTube is riddled with bizarre DIY videos". *Vox* (12-noyabr 2018-yil). 2-sentyabr 2019-yilda asl nusxadan arxivlandi. Qaraldi: 28-dekabr 2019-yil.
11. ↑  „5-Minute Crafts – YouTube about page". *5-Minute Crafts*.  YouTube. 30-may 2019-yilda asl nusxadan arxivlandi. Qaraldi: 23-mart 2019-yil.
12. ↑  „5-Minute Crafts First Video Ever". *Youtuber Magazine* (22-aprel 2018-yil). 7-aprel 2022-yilda asl nusxadan arxivlandi. Qaraldi: 27-aprel 2020-yil.
13. ↑  *Wile, Rob* „9 smart things to buy as an investment in your future".  Mic (29-iyun 2017-yil). 7-aprel 2022-yilda asl nusxadan arxivlandi. Qaraldi: 23-mart 2019-yil.
14. ↑  *Klein, Jessica* „"Clean With Me" Videos Peak On YouTube Ahead Of Springtime". *Tubefilter* (11-aprel 2018-yil). 6-oktyabr 2021-yilda asl nusxadan arxivlandi. Qaraldi: 23-mart 2019-yil.
15. ↑  „Building successful multi-channel social media strategies during COVID-19 -" (en-US) (11-iyun 2020-yil). 15-dekabr 2020-yilda asl nusxadan arxivlandi. Qaraldi: 6-sentyabr 2020-yil.
16. ↑  „Barbie Shows Off Her COVID-19 Craft Projects" (en). *www.mediapost.com*. 8-yanvar 2022-yilda asl nusxadan arxivlandi. Qaraldi: 6-sentyabr 2020-yil.
17. ↑  „5th Anniversary for 5-Minute Crafts - YouTube phenomenon with over 333+ million views" (de). *www.pressebox.de*. 15-fevral 2022-yilda asl nusxadan arxivlandi. Qaraldi: 15-fevral 2022-yil.
18. ↑  „Digital Studio TheSoul Publishing Dominating in Viewership for Newly Launched YouTube Shorts". Variety (18-noyabr 2021-yil). Qaraldi: 10-yanvar 2022-yil.
19. ↑  „The Soul Publishing on crafting a DIY Pinterest strategy to boost brand awareness". *The Drum*. Qaraldi: 12-iyul 2022-yil.
20. 1 2  „Bizarre DIY video makes an egg that's 'bigger than before' and the internet asks — why?". *Mashable SEA*. Qaraldi: 17-iyul 2020-yil.
21. 1 2 3  „The fake 'kitchen hacks' with billions of views". *BBC News*. Qaraldi: 17-iyul 2020-yil.
22. ↑  „This '5-Minute Craft' YouTube Channel Is Captivating the Masses With Its Eccentric DIY Projects". Time (4-sentyabr 2019-yil). Qaraldi: 14-iyun 2022-yil.